Віленскі вакзал (Менск)

**Віленскі вакзал** — помнік гісторыі 2-й паловы XIX ст. у Менску, назва сучаснага вакзалу **[[Менск-Пасажырскі]]** ў 1871—1928 гадах. Твор архітэктуры мадэрну. Апроч Віленскага, у Менску існаваў яшчэ Берасьцейскі вакзал.

## Гісторыя

У 1871 годзе празь Менск прайшла лінія Маскоўска-Берасьцейскай, а ў 1873 — Лібаўска-Роменскай чыгункі.

Першы драўляны менскі вакзал збудавалі ў 1871—1874 гадах, а ў 1890 годзе на ягоным месцы ўзьвялі новы, з чырвонай цэглы. Над калеямі зрабілі жалезны пераходны мост, які праіснаваў да 1964 року. На Прывакзальным пляцы з канцавым пунктам конкі разьбілі сквэр, а таксама істотна пашырылі вуліцы, што падыходзілі да вакзалу. Ад 1905 году зь Віленскага вакзалу пачаўся рух цягнікоў у маляўнічыя прадмесьці Курасоўшчыну і Серабранку, дзе разьмяшчаліся лецішчы заможных менчукоў.

У 1939—1940 гадах праводзілася рэканструкцыя вакзальнага комплексу (архітэктар Б. Рубаненка), у 1940 годзе да цэнтральнага будынка дабудавалі другі паверх (архітэктар І. Рачанік).

Адноўлены па вайне колішні Віленскі вакзал ушчэнт зьнішчылі ў 1991 годзе пры будаваньні галоўнага корпусу вакзалу Менск-Пасажырскі. Да нашага часу ад старога вакзалу захаваўся толькі будынак чыгуначных касаў, узьведзены ў 1955 року (архітэктары С. Баткоўскі, Н. Шпігельман).

## Архітэктура
Твор архітэктуры мадэрну. У цэнтры вакзальнага комплексу стаяў 1-павярховы корпус зальных памяшканьняў і дзьве 2-павярховыя вежы з высокімі шатрамі з шпілямі-франтонамі. На флянгах разьмяшчаліся яшчэ два крылы 2- і 1-павярховых карпусоў. Шматлікія ярусы аркавых парталаў, праёмаў, каскады карнізаў і профіляў, афарбаваных у белы колер, на фоне чырвонай цэглы надавалі архітэктуры будынка дэкаратыўнасьці ды стракатасьці. 

Пасажырскі будынак станцыі меў даўжыню 22 сажні (46,86 м), шырыню 5,5 сажню (11,72 м).

## Галерэя

Miensk Vilenski, Pryvakzalny. Менск Віленскі, Прывакзальны (1871-1900) (2).jpg|да 1900
Miensk Vilenski, Pryvakzalny. Менск Віленскі, Прывакзальны (1900).jpg|1904 
Miensk Vilenski. Менск Віленскі (1906).jpg|1906 
Miensk Vilenski. Менск Віленскі (1907).jpg|1907 
Miensk Vilenski. Менск Віленскі (1907) (4).jpg|1907 
Miensk Vilenski. Менск Віленскі (1918) (2).jpg|1907
Miensk Vilenski. Менск Віленскі (1.05.1917).jpg|1.05.1917
Miensk, Pryvakzalny. Менск, Прывакзальны (1.05.1917).jpg|Прывакзальны пляц, 1.05.1917 
Miensk Vilenski. Менск Віленскі (1871-1900).jpg|да 1918 
Miensk Vilenski, Pryvakzalny. Менск Віленскі, Прывакзальны (1871-1900) (4).jpg|да 1918  
Miensk Vilenski. Менск Віленскі (05.1918).jpg|травень 1918
Miensk Vilenski, Pryvakzalny. Менск Віленскі, Прывакзальны (02-03.1918).jpg|1918 
Miensk Vilenski, Uborki. Менск Віленскі, Уборкі (1918) (2).jpg|1918 
Miensk Vilenski, Uborki. Менск Віленскі, Уборкі (1918).jpg|1918  
Miensk Vilenski. Менск Віленскі (07.1920).jpg|Спалены вакзал
Віленскі вакзал, Мінск.jpg|1920
Miensk Vilenski. Менск Віленскі (1920-29).jpg|1920-я 
Miensk Vilenski, Pryvakzalny. Менск Віленскі, Прывакзальны (1920-29) (2).jpg|1920-я 
Miensk Vilenski. Менск Віленскі (1920-33).jpg|1920-я 
Miensk Vilenski. Менск Віленскі (1926).jpg|1926 
Miensk Vilenski, Pryvakzalny. Менск Віленскі, Прывакзальны (1928).jpg|1928
Miensk Vilenski, Pryvakzalny. Менск Віленскі, Прывакзальны (1931).jpg|1931 г. 
Miensk Vilenski, Pryvakzalny. Менск Віленскі, Прывакзальны (1935) (3).jpg|1935 
Miensk Vilenski. Менск Віленскі (1935) (1).jpg|1935 


## Першы начальнік
Першым начальнікам станцыі Менск Лібаўска-Роменскай чыгункі быў выпускнік Маскоўскага ўнівэрсытэту Васіль Скліфасоўскі, брат хірурга Мікалая Скліфасоўскага

## Заўвагі

## Крыніцы

## Літаратура
* 
* 
* 
* 

## Вонкавыя спасылкі

Катэгорыя:Зьнішчаныя помнікі архітэктуры Менску
Катэгорыя:Гісторыя Менску